**VÝZVA NA PREDKLADANIE NÁVRHOV**

na realizáciu zákazky s nízkou hodnotou podľa § 117 zákona č. 343/2015 Z. z. o verejnom obstarávaní na poskytnutie služby s názvom „***Ideovo-dizajnový koncept Integrovaného dopravného systému v Bratislavskom kraji***“, s využitím niektorých ustanovení § 119 až § 125 štvrtej časti citovaného zákona o verejnom obstarávaní a o zmene a doplnení niektorých zákonov v znení neskorších predpisov

**Identifikácia verejného obstarávateľa:**

**Obchodné meno**: **Bratislavská integrovaná doprava, a.s.**

Sídlo: Jankolova 6, 851 04 Bratislava

IČO: 35 949 473

DIČ: 2022045894

IČ DPH: SK2022045894

Zastúpený: PhDr. Branislav Masarovič, predseda predstavenstva

 Ing. Patrícia Mešťan, člen predstavenstva

 Ing. Tomáš Vašek, člen predstavenstva

Bankové spojenie: Slovenská sporiteľňa, a.s.

Číslo účtu: 0275639495/0900

IBAN: SK31 0900 0000 0002 7563 9495

Zapísaný v: Obchodný register Okresného súdu Bratislava I, oddiel Sa, vložka č.: 4799/B

Kontaktná osoba: Mgr. Juraj Orvan, orvan@bid.sk , 0948 493 432

Korešpondenčná adresa: Jankolova 6, 851 04 Bratislava

**Názov zákazky:** Ideovo-dizajnový koncept Integrovaného dopravného systému v Bratislavskom kraji

**Predmetom zákazky je:**

Cieľom zákazky je vytvoriť kompletný a komplexný Ideovo-dizajnový koncept Integrovaného dopravného systému v Bratislavskom kraji (ďalej len „**Koncept IDS BK**“) pre objednávateľov dopravných výkonov a dopravcov, ktorí sú zapojení do Integrovaného dopravného systému v Bratislavskom kraji (ďalej len „**IDS BK**“). Podkladom pre tvorbu Konceptu IDS BK sú čiastkové grafické podklady, ktoré boli vypracované verejným obstarávateľom, ktorý je koordinátorom IDS BK. Nosnou časťou Konceptu IDS BK bude Dizajn manuál IDS BK vytvorený v súlade s podmienkami definovanými verejným obstarávateľom v opise predmetu zákazky tvoriacom prílohu tejto výzvy.

Koncept IDS BK bude slúžiť ako jednotný a záväzný dokument pre všetkých partnerov IDS BK, ktorý v časti Dizajn manuálu IDS BK bude obsahovať všetky dostupné piktogramy, ktoré sa používajú vo verejnej doprave, grafické podklady pre výrobu inštruktážnych nálepiek, grafické podklady pre cestovné lístky a čipové karty. Súčasťou predmetu zákazky je aj grafický podklad pre jednotný typ informačných materiálov ako sú letáky a hlavičky. Neoddeliteľnou súčasťou zákazky je aj dodanie grafických podkladov pre vizuál jednotlivých typov vozidiel prímestskej autobusovej dopravy.

Prílohou súťažných podkladov je zoznam a špecifikácia používaných grafických prvkov objednávateľmi dopravných výkonov a dopravcami IDS BK, ktoré vypracoval verejný obstarávateľ a budú súčasťou Konceptu IDS BK v časti Dizajn manuálu IDS BK.

**Druh zákazky:** zákazka s nízkou hodnotou podľa § 117 zákona č. 343/2015 Z. z. o verejnom obstarávaní na poskytnutie služby, s využitím niektorých ustanovení § 119 až § 125 štvrtej časti „Súťaž návrhov“ citovaného zákona o verejnom obstarávaní.

**Spoločný slovník obstarávania CPV:**

79822500-7 Grafické návrhy

**Podmienky financovania:** Dodávateľovi sa neposkytne žiadny preddavok. Predmet zákazky sa bude financovať z finančných prostriedkov verejného obstarávateľa formou bezhotovostného platobného styku v 14 dňovej lehote splatnosti faktúr odo dňa ich doručenia verejnému obstarávateľovi. Faktúra môže byť vystavená až po riadnom dodaní fakturovaného plnenia.

**Typ zmluvy:** Zmluva o dielo uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov a o poskytnutí licencie podľa § 65 a nasl. 185/2015 Z. z. Autorský zákon v znení neskorších predpisov. Podmienkou nadobudnutia účinnosti zmluvy je jej zverejnenie na webovom sídle verejného obstarávateľa v súlade s § 5a zákona č. 211/2000 Z. z. o slobodnom prístupe k informáciám v znení neskorších predpisov.

**Predpokladaná hodnota zákazky** vypočítaná podľa § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov: **16.700,00 € bez DPH.**

**Zloženie členov poroty a náhradníkov člena poroty:**

1. **Riadni členovia poroty:**
2. **PhDr. Branislav Masarovič,**
3. **Ing. Zuzana Horčíková,**
4. **Matej Benčík,**
5. **Ing. Peter Války,**
6. **Ing. arch. Milan Markovič.**
7. **Náhradníci člena poroty**
8. **Mgr. Juraj Orvan.**

**Miesto dodania predmetu zákazky:** Bratislavská integrovaná doprava, a.s., sídlo spoločnosti na adrese: Jankolova 6, 851 04 Bratislava.

**Podrobný opis predmetu zákazky** tvorí prílohu č. 5 tejto výzvy**.**

**Variantné riešenie:** Variantné riešenie sa pripúšťa v súlade s doplňujúcimi informáciami uvedenými v tejto výzve.

**Trvanie zmluvy:** Predpokladaný termín dodania zákazky je 30 kalendárnych dní odo dňa nadobudnutia účinnosti zmluvy s víťazným uchádzačom.

**Uplynutie lehoty na predkladanie návrhov:** Deň, mesiac, hodina: 18.06.2021 o 09:00 hod. miestneho času. Návrh je nutné doručiť poštou alebo osobne na adresu sídla verejného obstarávateľa: Jankolova 6, 851 04 Bratislava, sekretariát generálneho riaditeľa alebo e-mailom na adresu orvan@bid.sk

**Podmienky účasti:** Uchádzač je povinný priložiť k návrhu referenciu, v zmysle ktorej zabezpečoval vytvorenie Dizajn manuálu, alebo podobného predmetu zákazky pre minimálne 1 subjekt. V rámci referencie je zároveň Uchádzač povinný uviesť klientov, resp. subjekty pre ktoré vykonáva, alebo vykonával svoju činnosť, a taktiež výsledky svojej činnosti, ktoré uchádzač považuje za najúspešnejšie za dva kalendárne roky predchádzajúce dňu podania súťažného návrhu.

**Postup verejného obstarávania:** Verejný obstarávateľ rozdelil postup tohto verejného obstarávania do dvoch kôl. V prvom kole komisia určená verejným obstarávateľom posúdi a ohodnotí v súlade s nižšie uvedenými kritériami doručené návrhy. Následne verejný obstarávateľ v rámci druhého kola prizve všetkých uchádzačov, ktorí doručili svoje návrhy a splnili podmienky účasti na osobnú prezentáciu svojich návrhov v mieste sídla verejného obstarávateľa na adrese: Jankolova 6, 851 04 Bratislava. Po osobných prezentáciách návrhov bude komisia oprávnená zmeniť svoje hodnotenie, prípadne zotrvať na svojom hodnotení. Následne verejný obstarávateľ pristúpi k vyhodnoteniu verejného obstarávania. Komisia je oprávnená prizvať si za účelom konzultácie v rámci prvého aj druhého kola osoby, resp. subjekty podľa svojho uváženia.

**Kritéria na hodnotenie návrhov**

**návrhy uchádzačov, ktoré budú spĺňať stanovené podmienky a neboli zo súťaže vylúčené, budú vyhodnocované podľa nasledovných kritérií na hodnotenie návrhov:**

1. Formálne splnenie všetkých cieľov a podmienok;

Relatívna váha: **25 bodov**

1. Originalita, kreativita, invenčnosť a identifikovateľnosť grafického návrhu;

Relatívna váha: **40 bodov**

1. Variabilnosť návrhov:

Relatívna váha: **40 bodov**

1. Najnižšia cena

Relatívna váha: **15 bodov**

1. Úroveň referencie

Relatívna váha: **10 bodov**

V prípade kritérií č. 1. až 3. každý predložený návrh ohodnotí každý člen poroty samostatne, podľa uvedených kritérií. Výsledná hodnota bodov pridelených každému návrhu bude vypočítaná ako priemer bodov udelených všetkými členmi poroty v súčte za tieto kritériá.

Maximálny počet bodov za kritérium č. 4 verejný obstarávateľ pridelí návrhu uchádzača s najnižšou navrhovanou celkovou cenou. Pri ďalších návrhoch na plnenie uvedeného kritéria ostatných uchádzačov sa počet prideľovaných bodov určí ako podiel najnižšej ceny a navrhovanej ceny príslušného vyhodnocovaného návrhu, vynásobený maximálnym počtom bodov, ktoré sa prideľujú pre toto kritérium.

Pridelený počet bodov pre uchádzača pre kritérium č. 4 = (cenamin / cenanávrh) x bodymax

Vysvetlivky: cenamin  - najnižšia navrhovaná cena,

 cenanávrh – navrhovaná cena príslušného vyhodnocovaného návrhu

 bodymax  - maximálny počet bodov prideľovaný pre dané kritérium

Ak uchádzač nie je platcom DPH, na túto skutočnosť riadne upozorní a uvedie celkové konečné ceny pre dané kritérium, ktoré budú zahŕňať všetky náklady spojené s dodaním zákazky.

Ceny musia byť stanovené v mene EURO, zaokrúhlené na 2 desatinné miesta.

Ceny uvedené v návrhu uchádzača budú cenami konečnými, ktoré musia zahŕňať všetky náklady uchádzača na riadne a včasné dodanie predmetu zákazky.

Maximálny počet bodov za kritérium č. 5 verejný obstarávateľ pridelí návrhu uchádzača s referenciou, ktorá bude podľa komisie dosahovať najvyššiu úroveň (z hľadiska obsahu referencie) a bude najviac zodpovedať predmetu zákazky obstarávanému verejným obstarávateľom. Každý predložený návrh ohodnotí každý člen poroty v rámci tohto kritéria samostatne. Výsledná hodnota bodov pridelených každému návrhu bude vypočítaná ako priemer bodov udelených všetkými členmi poroty v súčte za toto kritérium.

Celkové poradie úspešnosti uchádzačov bude určené na základe výsledného počtu bodov pridelených pre jednotlivé kritériá. Úspešný bude ten uchádzač, ktorý po vzájomnom súčte bodov pridelených pre všetky kritériá dosiahne najvyššie bodové ohodnotenie.

**Udelenie cien:**

Verejný obstarávateľ (vyhlasovateľ) na návrh poroty po vyhodnotení predložených návrhov podľa kritérií uvedených vyššie tejto výzvy na predkladanie návrhov a za predpokladu splnenia podmienok účasti udelí ceny účastníkom, ktorých návrhy sa umiestnili v poradí na 1. mieste, na 2. mieste alebo na 3. mieste.

Na ceny vyhlasovateľ vyčlenil sumu 4.500,00 EUR bez DPH (slovom: štyritisícpäťsto eur bez DPH), ktorú rozdelí nasledovne:

1. Uchádzačovi, ktorého návrh sa umiestnil na 1. mieste vyhlasovateľ udelí 1. cenu vo výške 2.000,00 EUR bez DPH (slovom: dvetisíc eur bez DPH);
2. Uchádzačovi, ktorého návrh sa umiestnil na 2. mieste vyhlasovateľ udelí 2. cenu vo výške 1.500,00 EUR bez DPH (slovom: tisícpäťsto eur bez DPH);
3. Uchádzačovi, ktorého návrh sa umiestnil na 3. mieste vyhlasovateľ udelí 3. cenu vo výške 1.000,00 EUR bez DPH (slovom: tisíc eur bez DPH).

Vyhlasovateľ na návrh poroty si vyhradzuje právo neprijať žiadny návrh predložený do súťaže návrhov, prípadne neudeliť poradie na 1. mieste alebo na 2. mieste alebo na 3. mieste žiadnemu predloženému návrhu do súťaže návrhov, a teda neudeliť uchádzačom ceny podľa tohto bodu.

V prípade umiestnenia viacerých návrhov na 1. mieste, na 2. mieste alebo na 3. mieste, rozhodne porota o určení konečného umiestnenia návrhov hlasovaním.

V prípade, že sa návrh žiadneho účastníka neumiestnil v danom poradí na 1. mieste, na 2. mieste alebo na 3. mieste, ceny uvedené v tomto bode tejto výzvy na predkladanie návrhov, verejný obstarávateľ (vyhlasovateľ) neudelí žiadnemu uchádzačovi.

**Otváranie obalov návrhov:**

Overovateľ súťažných návrhov pred hodnotiacim zasadnutím poroty (prvé kolo) skontroluje čas doručenia súťažných návrhov. Každý súťažný návrh označí číslom a skontroluje úplnosť súťažných návrhov. Otvorené súťažné návrhy a obálku opätovne zapečatí vlastnou pečaťou. O výsledku overenia spíše zápisnicu, pričom zachová anonymitu súťažných návrhov, a zápisnicu vlastnoručne podpíše a predloží porote.

Otváranie obalov s návrhmi porotou sa uskutoční predbežne dňa **21.06.2021** v zasadacej miestnosti pracoviska verejného obstarávateľa na adrese Jankolova 6, 851 04 Bratislava. V tento deň porota najskôr overí neporušenosť obalov jednotlivých doručených návrhov v lehote na predkladanie návrhov a následne ich otvorí. Otváranie obalov je neverejné.

Návrhy a textová časť budú porote predložené zabalené, aby bola dodržaná anonymita. Ich rozbalenie zabezpečí overovateľ súťaže po začatí hodnotiaceho zasadnutia poroty.

**Doplňujúce informácie:**

Z dôvodu zabezpečenia anonymity návrhov bude otváranie obálok s návrhmi neverejné. Porota bude pracovať v súlade s ustanoveniami § 117 Zákona NR SR č. 343/2015 Z. z. o verejnom obstarávaní pri zadávaní zákaziek s nízkymi hodnotami s využitím niektorých ustanovení § 119 až § 125 štvrtej časti „Súťaž návrhov“ citovaného zákona, v súlade s ustanoveniami Vyhlášky Úradu pre verejné obstarávanie č. 157/2016 Z. z., Vyhlášky Úradu pre verejné obstarávanie č. 171/2019 Z. z. Rozhodnutie poroty bude pre verejného obstarávateľa (vyhlasovateľa) záväzné.

Všetky výdavky spojené s prípravou a predložením návrhu znáša účastník súťaže návrhov bez akéhokoľvek finančného nároku alebo iného nároku voči verejnému obstarávateľovi (vyhlasovateľovi) a to aj v prípade, že verejný obstarávateľ (vyhlasovateľ) neprijme ani jeden z predložených návrhov alebo zruší postup zadávania tejto zákazky.

Na verejného obstarávateľa (vyhlasovateľa) neprechádza vlastnícke právo k predloženým návrhom. Autori návrhov však udeľujú verejnému obstarávateľovi (vyhlasovateľovi) súhlas použiť ich autorské diela pre účely tejto súťaže. Použitie autorského diela pre iné účely, ako je uvedené v týchto súťažných podmienkach, je viazané na výslovný súhlas autorov.

Odovzdaním súťažných návrhov vyslovujú účastníci súhlas s bezplatnou reprodukciou, zverejnením a vystavením svojich súťažných návrhov v rámci propagácie súťaže a jej výsledkov. Po oznámení o výsledku súťaže návrhov má účastník súťaže návrhov právo oznámiť vyhlasovateľovi, aby nezverejnil jeho dielo alebo aby ho zverejnil anonymne. Toto právo si musí autor uplatniť písomne najneskôr do 5 kalendárnych dní od oznámenia o výsledku súťaže.

Verejný obstarávateľ po vyhodnotení návrhov vyzve úspešného uchádzača na uzavretie zmluvy o dielo podľa § 536 a nasl. zákona č. 513/1991 Zb. Obchodný zákonník v znení neskorších predpisov a poskytnutí licencie podľa § 65 zákona č. 185/2015 Z. z. Autorský zákon v znení neskorších predpisov, ktorej predmetom bude:

1. **Vypracovanie kompletného Ideovo-dizajnového konceptu IDS BK podľa požiadaviek verejného obstarávateľa stanovených v súťažných podkladoch a udelenie príslušnej licencie na používanie tohto konceptu**

Z tejto súťaže návrhov a prípadného vyhodnotenia návrhov nevyplýva pre verejného obstarávateľa povinnosť uzatvoriť zmluvu alebo zadať objednávku žiadnemu uchádzačovi. Verejný obstarávateľ si vyhradzuje právo zrušiť neukončenú súťaž návrhov resp. neuzatvoriť zmluvu/objednávku s úspešným uchádzačom aj v prípade, ak nastanú okolnosti, ktoré v čase zverejnenia výzvy nemohol predpokladať. Verejný obstarávateľ si vyhradzuje právo zmeniť rozsah požadovaných služieb, ak sa zmenia okolnosti, za ktorých bola táto súťaž návrhov uskutočnená. Uchádzač zaslaním návrhu bezvýhradne akceptuje všetky podmienky uvedené v tejto výzve. Uchádzač nemá právo uplatniť si u verejného obstarávateľa akékoľvek náklady, ktoré mu vznikli v súvislosti so zrušením súťaže návrhov, zmenou podmienok súťaže návrhov alebo akýmkoľvek rozhodnutím verejného obstarávateľa. Uchádzač môže predložiť neobmedzený počet návrhov, avšak predložené návrhy môže dodatočne meniť, alebo dopĺňať len v lehote na predkladanie návrhov. Doplnenie alebo zmenu návrhu je možné vykonať vrátením pôvodného návrhu na základe písomnej žiadosti uchádzača, zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača na korešpondenčnú adresu verejného obstarávateľa a doručením nového návrhu na adresu verejného obstarávateľa v lehote na predkladanie návrhov. Oznámenie o výsledku súťaže zašle verejný obstarávateľ uchádzačom, ktorí riadne predložili svoje návrhy do 30 dní po ukončení súťaže. Verejný obstarávateľ nebude počas tejto súťaže poskytovať alebo zverejňovať informácie o obsahu návrhov ani uchádzačom, ani žiadnym tretím osobám až do vyhodnotenia súťaže. V rámci vyhodnotenia budú uchádzači, ktorí splnili podmienky účasti stanovené verejným obstarávateľom informovaní o celkovom počte bodov udelených jednotlivým uchádzačom a o konečnom poradí uchádzačov. Informácie, ktoré uchádzač v návrhu označí za dôverné nebudú zverejnené alebo inak použité bez predchádzajúceho súhlasu uchádzača. Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa Nariadenia Európskeho parlamentu a radu (EÚ) 2016/679 z 27. apríla o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a podľa zákona č. 18/2018 Z. z o ochrane osobných údajov a o zmene a doplnení niektorých zákonov v platnom znení.

Verejný obstarávateľ zároveň upozorňuje uchádzačov na skutočnosť, že v súlade s § 11 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nesmie uzatvoriť zmluvu/objednávku s uchádzačom, alebo s uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v tomto registri alebo ktorých subdodávatelia podľa osobitného predpisu, ktorí majú povinnosť zapisovať sa do tohto registra a nie sú v tomto registri zapísaní v súlade s príslušnými ustanoveniami zákona č. 315/2016 Z. z. o registri partnerov verejného sektora a o zmene a doplnení niektorých zákonov.

**Obsah návrhu:**

1. Príloha č. 1 – Čestné vyhlásenie o splnení podmienok účasti, týkajúcich sa osobného postavenia uchádzača
2. Príloha č. 2 – Čestné vyhlásenie k podmienkam súťaže
3. Príloha č. 3 – Čestné vyhlásenie uchádzača (osobné údaje)
4. Príloha č. 4 – Čestné vyhlásenie o vytvorení skupiny uchádzačov (fakultatívne)
5. Príloha č. 5 – Opis predmetu zákazky

V Bratislave, dňa 18.05.2021 ......................................................

 Mgr. Juraj Orvan

 právnik

*Príloha č. 1 – Čestné vyhlásenie o splnení podmienok účasti, týkajúcich sa osobného postavenia uchádzača*

*Príloha č. 2 – Čestné vyhlásenie k podmienkam súťaže*

*Príloha č. 3 – Čestné vyhlásenie uchádzača (osobné údaje)*

*Príloha č. 4 – Čestné vyhlásenie o vytvorení skupiny uchádzačov (fakultatívne)*

*Príloha č. 5 – Opis predmetu zákazky*

**Príloha č. 1 – Čestné vyhlásenie o splnení podmienok účasti, týkajúcich sa osobného postavenia uchádzača**

**Čestné vyhlásenie**

Podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj ako „zákon“)

Uchádzač:

Obchodné meno : ..........................................................

Sídlo : ..........................................................

IČO : ..........................................................

čestne vyhlasujem, že ku dňu predkladania návrhu dňa .............. 2021 spĺňam podmienky účasti na verejnom obstarávaní podľa § 32 ods. 1 zákona, v zmysle ktorého sa verejného obstarávania môže zúčastniť len ten, kto spĺňa podmienky účasti týkajúce sa osobného postavenia:

1. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
2. nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,
3. nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,
4. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
5. je oprávnený dodávať tovar, uskutočňovať stavebné práce alebo poskytovať službu,
6. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
7. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov[)](http://www.zakonypreludi.sk/zz/2015-343#f4439946) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,
8. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

Uchádzač ďalej vyhlasuje, že všetky skutočnosti uvedené v tomto vyhlásení sú pravdivé a úplné. Uchádzač si je vedomý právnych následkov uvedenia nepravdivých alebo neúplných skutočností uvedených v tomto vyhlásení, vrátane zodpovednosti za škodu spôsobenú vyhlasovateľovi v zmysle všeobecne záväzných právnych predpisov platných na území Slovenskej republiky.

V.................................... dňa ...................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obchodné meno uchádzača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko a podpis oprávnenej osoby

**Príloha č. 2 – Čestné vyhlásenie k podmienkam súťaže**

Uchádzač:

Obchodné meno : ..........................................................

Sídlo : ..........................................................

IČO : ..........................................................

**Čestné vyhlásenie k podmienkam súťaže**

1. Vyhlasujem, že súhlasím s podmienkami verejného obstarávania na zákazku *„****Ideovo-dizajnový koncept Integrovaného dopravného systému v Bratislavskom kraji****“,* ktoré určil verejný obstarávateľ.
2. Vyhlasujem, že všetky predložené podklady, doklady a údaje uvedené v návrhu sú pravdivé a úplné.
3. Vyhlasujem, že predkladám iba jeden návrh, resp. jednu skupinu návrhov a nie som členom skupiny uchádzačov, ktorá predkladá návrh ani nebudem vystupovať ako subdodávateľ uchádzača, ktorý predkladá návrh.

V.................................... dňa ...................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obchodné meno uchádzača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno a priezvisko a podpis oprávnenej osoby

**Príloha č. 3 – Čestné vyhlásenie uchádzača (osobné údaje)**

*Obchodné meno:*

*sídlo/miesto podnikania:*

*IČO:*

**Čestné vyhlásenie uchádzača**

Uchádzač - obchodné meno:............................,sídlo:.....................,IČO:.................., registrácia:...., zastúpenie:...(ďalej len ,,**uchádzač**“), týmto vyhlasuje vyhlasovateľovi: Bratislavská integrovaná doprava, a.s.,Jankolova 6, 851 04 Bratislava,IČO: 35 949 473, zápis v ORSR: Okresný súd Bratislava I, oddiel: Sa, vložka číslo: 4799/B, (ďalej len *,,vyhlasovateľ*“), že disponuje

**výslovným/i, bezvýhradným/i, slobodným/i a písomným/i súhlasom/mi**

so spracúvaním osobných údajov dotknutej osoby/dotknutých osôb a to: .....................................(meno, priezvisko dotknutej osoby) (ďalej len „**dotknutá osoba**“ alebo „**dotknuté osoby**“) udeleným/mi zo strany dotknutej osoby a/alebo dotknutých osôb v zmysle čl. 7 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a voľnom pohybe takýchto údajov (ďalej len ,,**Nariadenie**“) a v zmysle § 13 ods.1 písm. a) zákona č. 18/2018 Z.z. o ochrane osobných údajov a o zmene a doplnení niektorých zákonov v platnom znení (ďalej len ,,**zákon č. 18/2018 Z.z.**“), pričom osobné údaje dotknutej osoby a/alebo dotknutých osôb sú uvedené v dokumentoch/dokladoch, ktoré tvoria obsah návrhu a ktoré boli predložené zo strany uchádzača vyhlasovateľovi v rámci verejného obstarávania na predmet zákazky pod názvom: „***Ideovo-dizajnový koncept Integrovaného dopravného systému v Bratislavskom kraji“*** **za účelom vyhodnotenia predloženého návrhu vyhlasovateľom, a to po dobu trvania účelu ich spracúvania. Vyhlasovateľ je povinný uchovávať dokumenty/doklady, ktoré boli predložené uchádzačom vo verejnom obstarávaní po dobu 10 rokov odo dňa uzavretia príslušnej zmluvy s víťazným uchádzačom.**

Uchádzačtýmto zároveň vyhlasuje, že disponuje súhlasmi so spracúvaním osobných údajov od dotknutej osoby a/alebo dotknutých osôb v takom rozsahu, aby mohol toto vyhlásenie čestne, bez nátlaku a bez výhrad podpísať a odovzdať ho vyhlasovateľovi. Uchádzač dotknutú osobu a/alebo dotknuté osoby vopred upovedomil aj o tomto účele súhlasu so spracovaním jej/ich osobných údajov, čo potvrdzuje/jú jej/ich vyššie spomínané udelené súhlasy so spracúvaním osobných údajov.

V......................... dňa...................... ................................................

 uchádzač[[1]](#footnote-1)

**Príloha č. 4 – Čestné vyhlásenie o vytvorení skupiny uchádzačov (fakultatívne)**

*Obchodné meno: .................................*

*sídlo/miesto podnikania: .................................*

*IČO: .................................*

**Čestné vyhlásenie o vytvorení skupiny uchádzačov**

1. Podpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia návrhu v rámci verejného obstarávania zákazky **„*Ideovo-dizajnový koncept* *Integrovaného dopravného systému v Bratislavskom kraji“*** sme vytvorili **skupinu uchádzačov** a predkladáme **spoločný návrh.** Skupina pozostáva z nasledovných samostatných právnych subjektov:
	* 1. ....................
		2. ....................
2. V prípade, že náš spoločný návrh bude úspešný a bude verejným obstarávateľom prijatý, súhlasíme, aby Zmluva bola uzatvorená medzi verejným obstarávateľom a splnomocneným zástupcom skupiny uchádzačov, ktorým je ............................
3. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení podľa Podmienok súťaže (vylúčenie zo súťaže), vrátane zodpovednosti za škodu spôsobenú verejnému obstarávateľovi podľa všeobecne záväzných právnych predpisov platných v Slovenskej republike.

V......................... dňa...............

|  |  |
| --- | --- |
| *Obchodné meno**Sídlo/miesto podnikania*IČO:  | ................................................meno a priezvisko, funkciapodpis[[2]](#footnote-2)1 |
| *Obchodné meno**Sídlo/miesto podnikania**IČO:*  | ................................................meno a priezvisko, funkciapodpis |

**Príloha č. 5 – Opis predmetu zákazky**

1. Čestné vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. 1 Čestné vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch

\***Ak nevytvárate skupinu uchádzačov, tento doklad nepredkladáte.** [↑](#footnote-ref-2)